КАНУКОЕВА ЗАРИНА 
Хэкум согъэзэж

Сэ хамэ щ1ып1эм семысэурэ,
Си псэр усэным дехьэх.
Си Адэжь Хэкумк1э сыплъэурэ,
Сигу хызогъэщ1, согъэмэх…

Док1 1уащхьэмахуэ и щыгу,
Къох ди мэзыжьхэм я лъэгу.
Сигу зыхуеяр къегъуэтыж,
Сэ нысхухешри зы гъуэгу!

- Уи ц1эр хэхэсу уи гъащ1эр уохь!
Къо1у джэрпэджэжым и макъ.
- Ф1эхъус сэламыр уи Хэку пхузох,
Ар нызохьэс, сыхуосакъ.

Гъуэгу сытоувэ си гъуазэу псэр
Си псэр зыхэлъыр си Хэкущ.
Бланэ щалъхуам йок1уэл1эжри зэ…
Дяку къыдэнэжыр зы т1эк1ущ.

Нэпск1э узгъэнщ1мэ, сомыщ1 емык1у,
Хэкум сыхуол1э уи куэщ1.
1эпл1э пхуэсщ1ынут, къилъэту сигу-
Сэ сыщ1эхъуэпскъым нэгъуэщ1!